Ουεσάν

Το Ουεσάν () είναι το έβδομο μεγαλύτερο νησί της Γαλλίας (δεν υπολογίζονται οι γαλλικές υπερπόντιες περιοχές). Έχει έκταση 15,58 τ. χλμ. και είχε 860 κατοίκους το 2023.

Το Ουεσάν γεωγραφικά σηματοδοτεί το νότιο όριο της Κελτικής Θάλασσας και το νότιο άκρο της δυτικής Μάγχης.C. Michael Hogan. 2011. Celtic Sea. eds. P.saundry & C.Cleveland. Encyclopedia of Earth. National Council for Science and the /environment. Washington DC.
 Ιστορία 
Αρκετές ναυμαχίες έχουν δοθεί κοντά στο Ουεσάν μεταξύ του βρετανικού και του γαλλικού ναυτικού.

Στις 23 Ιουλίου 1815, ο αιχμάλωτος αυτοκράτορας Ναπολέων στο πλοίο HMS Bellerophon προς την τελική του εξορία, πέρασε αρκετές ώρες στο κατάστρωμα παρακολουθώντας το Ουεσάν, το τελευταίο μέρος της Γαλλίας που είδε.

Στις 28 Μαΐου 1896, το βρετανικό SS Drummond Castle βυθίστηκε στα ανοικτά του νησιού στην προσπάθεια του να περάσει το νησί προς τα νότια. 242 επιβάτες και μέλοι του πληρώματος πέθαναν.

Κατά τη διάρκεια του Β' Παγκοσμίου Πολέμου, μια δύναμη Βρετανών Κομάντος και Ρέιντζερς του Αμερικανικού Στρατού επιτέθηκε με επιτυχία σε μια γερμανική εγκατάσταση ραντάρ στο νησί.

Τον Μάρτιο του 1978, το πετρελαιοφόρο Amoco Cadiz προσάραξε στο Πόρτσαλ, περίπου 31 χιλιόμετρα από το νησί, προκαλώντας σημαντική ρύπανση στις ακτές της Βρετάνης.

 Πανίδα 
Τα πρόβατα του Ουεσάν αποτελούν μια σπάνια ράτσα, που κατάγεται από εδώ. Πρόκειται για πρόβατα της βόρειας Ευρώπης με κοντή ουρά, παρόντα παντού στη βόρεια Ευρώπη μέχρι τη ρωμαϊκή εποχή, αλλά πλέον επιβιώνουν μόνο σε λίγα μέρη εκτός του νησιού σε απομακρυσμένα νησιά και βουνά της Βρετανίας και της Σκανδιναβίας.

Η απομόνωση του νησιού έχει βοηθήσει στη διατήρηση της ευρωπαϊκής σκουρόχρωμης μέλισσας (Apis mellifera mellifera), η οποία δεν έχει επηρεαστεί από τη ρύπανση, τα φυτοφάρμακα και τα παράσιτα.

Το Ουεσάν φιλοξενεί τη νοτιότερη αποικία γκρίζων φωκών της Ευρώπης. Βρίσκονται κυρίως στη βόρεια ακτή του νησιού, όπου τα ισχυρά ρεύματα διατηρούν τη θερμοκρασία του νερού κάτω από 15 βαθμούς Κελσίου, τη θερμότερη θερμοκρασία που μπορούν να ανεχθούν οι γκρίζες φώκιες.

 Παραπομπές 

Ουεσάν